McLaren MP4/11 je McLarnov dirkalnik Formule 1, ki je bil v uporabi v sezoni 1996, ko sta z njim dirkala Mika Häkkinen in David Coulthard. Najboljšo McLarnovo uvrstitev sezone je dosegel Coulthard z drugim mestom na Veliki nagradi Monaka, ob tem je dosegel še eno tretje mesto, oboje v prvem delu sezone. V drugem delu sezone pa se je bolj izkazal Häkkinen, ki je dosegel štiri tretja mesta. Ob koncu sezone je moštvo zasedlo četrto mesto v prvenstvu z 49-imi točkami.